**Siófoki Közös Önkormányzati Hivatal Jegyzője**

**Hatósági Osztály Igazgatási és Ügyfélszolgálati Csoport**

8600 SIÓFOK, FŐ TÉR 1. TELEFON +36 84 504100 FAX: +36 84 504103

E-MAIL: SZOCIALIS@SIOFOK.HU, WEBCÍM: WWW.SIOFOK.HU

Hivatali kapu:602095939

**TÁJÉKOZTATÓ**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) rendelkezik a szünidei gyermekétkeztetésről, mint kötelező természetbeni ellátásról.

A szünidei gyermekétkeztetés szabályai alapján a szülő, törvényes képviselő kérelmére a települési önkormányzat ingyenesen biztosítja a déli meleg főétkezést a siófoki lakóhellyel, illetve tartózkodási hellyel rendelkező rendszeres gyermekvédelmi kedvezményben részesülő hátrányos helyzetű vagy halmozottan hátrányos helyzetű gyermekek részére.

Siófok Város Önkormányzata a szünidei gyermekétkeztetést a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon; az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon biztosítja.

A gyermek alatt a Gyvt. szerinti gyermekfogalom értendő, vagyis a fenti önkormányzati étkeztetési kötelezettség a gyermek öt hónapos korától házasságkötéséig, de legfeljebb a 18. életévének betöltéséig áll fenn.

Az ellátásra való jogosultság a gyermeket abban az esetben is megilleti, amennyiben nem siófoki székhelyű nevelési-oktatási intézményt látogat, illetve akkor is, ha intézményi jogviszonnyal egyáltalán nem rendelkezik.

**A szünidei gyermekétkeztetés igénybevételének időpontjai a 2025/26-os tanévben:**

őszi szünet munkanapjainak idejére: 2025. október 27., 28., 29., 30., 31.

téli szünet munkanapjainak idejére: 2025. december 22., 23., 29., 30., 31.

tavaszi szünet munkanapjainak idejére: 2026. április 02., 07., 08., 09., 10.

nyári szünet 43 munkanapjára: 2026. június 22. - augusztus 19.

* iskolai intézmény zárva tartása idejére
* óvodai valamint bölcsődei intézmény zárva tartása idejére - Siófok Város Óvodája és Bölcsődéje nyári zárva tartásáról szóló, siofok.hu honlapon közzétett hirdetménye szerint -, amennyiben a helyettesítő óvoda ellátását nem veszi igénybe

**Az igénybevétel módja:** déli meleg főétkezés helyben fogyasztással

**Az igénybevétel helyszíne és ideje** Siófok Város közigazgatási területén az átvételi lap szerint

13.00-13.30 óra között

A szünidei gyermekétkeztetés a Siófoki Közös Önkormányzati Hivatal által kiküldött **„Nyilatkozat a Gyvt. 21/C. §-a szerinti szünidei gyermekétkeztetés igénybevételéhez” megnevezésű formanyomtatványon** igényelhető**.** A nyilatkozatot gyermekenként külön kell kitölteni.  
  
**A nyilatkozat kitöltéséhez** Siófok Város Gondozási Központ Család- és Gyermekjóléti Központ, 8600 Siófok, Hoch J. köz 2. (Tel.: +36309556260; 84/705-000) **segítséget nyújt.**  
A nyilatkozatot a Siófoki Közös Önkormányzati Hivatalban (Siófok, Fő tér 1. Ügyfélhívó kód: Szociális ügyek – Rendszeres gyermekvédelmi kedvezmény) kell benyújtani ügyfélfogadási időben:

Hétfő: 8.00 - 12.00 és 13.00 - 16.00  
Szerda: 8.00 - 12.00 és 13.00 - 16.00  
Péntek: 8.00 - 12.00

**Lemondás, módosítás lehetősége**: az igénybejelentést, az esetleges változást a szünidei étkezés megkezdése előtti munkanap 10.00 óráig hivatalunkban írásban kell bejelenteni.